O Santo Domingo pecha a tempada cunha victoria en Ourense ante o COB | Hemeroteca de Xornal de Betanzos\nO Santo Domingo pecha a tempada cunha victoria en Ourense ante o COB\nPor 71 a 82 o Santo Domingo impúxose na súa visita a Ourense para poñer o ramo á súa cuarta tempada en liga EBA, terminando a tempada con catro vitorias consecutivas. O Santo Domingo encaraba a última xornada de liga co obxectivo de alcanzar o sétimo posto, e terminar con catorce triunfos, ante un COB que pelexaba por defender o segundo posto, xa coa clasificación para o play-off de ascenso asegurada.\nO encontro arrincaba con pouca intensidade defensiva en ambos conxuntos, anotánose con certa facilidade, e destacando o acerto desde o perímetro dos interiores do equipo betanceiro, con dous triplos de Oliver e un de Rozas (11-15 min 5). Os ourensáns, mermados na rotación ante a ausencia dos xogadores do conxunto júnior, cargaban o seu xogo na pintura, especialmente con Arriaga e Coado, mentres que o acerto exterior chegáballe tamén cun interior, Igrexas, que sumaba dous triplos. Os visitantes decaían na ofensiva, e vían como se ían ao final do primeiro cuarto cunha lixeira desventaxe (24-23 min 10).\nNo segundo cuarto melloraban as defensas, malia o cal o COB continuaba creando problemas ao Santo Domingo no xogo interior, con cortes a canastra e xogo de costas (33-29 min 15). Os betanceiros, pola súa banda, atopaban en Thiam ao seu referente ofensivo, destacando nuevamente a achega dos xogadores que saían desde o banquiño, para terminar volteando o marcador, índose a vestuarios por diante (39-40 min 20).\nTras o descanso, o conxunto de Diego Fernández saía moi concentrado, corrixindo os seus problemas defensivos co xogo preto de canastra, e deixando aos locais en só un punto durante case cinco minutos, que anotaban xusto ao comezo do terceiro periodo. O control do rebote defensivopor parte dos visitantes, ataques en transición liderados por Will e Pablo, e vantaxes xeradas en accións dun contra un, daban aos betanceiros unha importante renda tras un contundente parcial 0-13 (40-53 min 24). O equipo local non se viña abaixo e conseguía engancharse de novo ao partido tras un triplo de Valcarce. O Santo Domingo, pola súa banda, baixaba os seus prestaciones ofensivas, pero seguía dominando o marcador, acabando este parcial cunha renda de sete puntos (54-61 min 30).\nNo cuarto final, os betanceiros conseguían estabilizar a súa vantaxe en torno aos dez puntos, destacando nuevamente a achega do banquiño, con canastras de Escobar e Vidal. O alapívot betanceiro sumaba un triplo que poñía unha renda de doce puntos (59-71 min 35). Cristian Iglesias lideraba ao COB nos últimos minutos en busca da reacción, pero o Santo Domingo conseguía manter o control do partido e sempre unha renda importante, selando prácticamente o triunfo Thiam cunha canastra e adicional (69-78 min 38). O acerto de Pablo desde o tiro libre frustraba calquera intento dos locais de achegarse no electrónico nos segundos finais, acabando o partido con triunfo para o Santo Domingo (71-82 min 40).\nRemata a liga co Santo Domingo Betanzos no sétimo posto do grupo AB da Liga EBA, cun balance de 14 vitorias e 12 derrotas, superando na última xornada ao Baloncesto Narón, e quedándose a un triunfo do Residencia Las Encinas de Ponferrada. A isto, hai que unir que o equipo sumou o pasado mes de setembro a Copa Galicia da categoría.\n← O PP acusa ao PSOE de perder outra subvención pola “nefasta xestión”\nAnuncian unha concentración de ‘food trucks’ para o 19 de maio no Campo →


cousaspequenas: junio 2014\nO meu amigo Salva díxome o outro dia que quixo votar o meu deseño para o concurso de Spoonflower e non foi quen, que por mais que buscou non atopou o meu deseño. Outro tanto dixerame unha tia miña hai tempo: que fora incapaz de atopar a miña tea para votala.\nAsí que vou facer un mini tutorial con capturas de pantalla, para que o que quera votar vote, que non se diga que non poño interese! Aí vai:\nHai que entrar en Spoonflower e pinchar no cadrado que pon vote design of the week. Isto é o facil e chega todo o mundo. Os problemas veñen despois.:\nUnha vez que se pincha nese recadro, aparece esta pantalla:\nA confusión ven porque o que aparece mais grande son os gañadores da semana anterior, que despistan moito ao que quere votar no concurso que esta aberto. Para votar no concurso en marcha, hai que ir a esquina superior dereita da páxina, onde pon VOTE FOR YOUR FAVORITES. Clicando ahí sae outra páxina con todos os deseños presentados no concurso que se poden votar. Hai que ir baixando para poder ir vendo todos e escoller os que queres. Para votar hai que pinchar na marquiña posta na esquina superior esquerda do deseño, que automaticamente ponse en verde e o deseño queda remarcado. Podes votar cantos deseños queras, e unha vez vistos todos, correxir ou desmarcar os que no te convenzan ao final. Unha vez cos deseños seleccionados para a votación definitiva, hai que clickar onde pon SUBMIT, e xa está!\nVolvo ao concurso semanal de deseño textil de spoonflower, ao que teño moita querencia...Non houbo sorte na miña proposta cosmica, pero probo sorte outra vez no concurso nomeado "Sewing notions". O que pedían era catro deseños coordinados encaixados na medida dunha yarda, co tema dos materiais de costura como botóns, agullas e esas cousas que podes atopar nunha mercería. Esta é a miña proposta:\nPoderá votarse penso que a partires da última hora da tarde deste xoves, si alguén se anima, pode facelo aquí...xa se sabe, votos e comentarios sempre son de agradecer!\nPara facer a proposta partín duns bocetos a acuarela, feitos, como non, no meu querido caderno\nSuperpoñendo capas e texturas os meus debuxos..\nSego co novo caderno, pintei o que vía desde a ventá.\nO que mais me gusta da acuarela e facer as nubes e os ceos grises, e deses temos ben aquí inspiración\nPois xa queda estreado o meu caderno novo.\nUn bosquexo rapido do meu fillo mais novo, mentres facía os deberes onte...\nDentro de moito tempo, dese 2 de xuño de 2014, dia no que foron condenados por prevaricación e inhabilitados sete concelleiros do meu Concello, dunha tacada, dia tamén no que abdicou o rei de España, se cadra, solo lembre esto.\nOutro concurso de cartel no que non houbo sorte.\nEsta foi a miña proposta.\nPenso que quedou moi oscuro para un cartel.\nDe calquera xeito, sin ser como para tirar foguetes, penso que non é peor que algún dos finalistas, pensamento que é o que tira de mín para seguir deseñando e presentando carteis a concursos...\nO cartel gañador foi este, "O latido da festa":


El Bloque exige “un transporte ferroviario propio do século XXI”\nLos nacionalistas reivindican mejoras en las líneas comarcales y conexiones con A Coruña\tjorge meis\nEl candidato número uno del BNG al Congreso por la provincia de A Coruña, Carlos Callón, demandó ayer en Ferrol “un tren do século XXI porque entre Ferrol e A Coruña chégase antes en bicicleta”.\nEsta reclamación llevó a los nacionalistas a la estación de ferrocarril de Ferrol para defender un tren moderno, un acto reivindicativo en el que estuvo presente la candidata a la Xunta por esta formación, Ana Pontón, así como representantes locales y de otros Concellos de la comarca.\nCallón apuntó que “continuamente as forzas estatais teñen unha amnesia selectiva e lémbranse de Galicia cando tocan as campañas electorais, pero se olvidan automaticamente cando lles toca a acción de goberno”.\nEn este sentido, el candidato del BNG reclamó “unhas infraestruturas o mesmo que as do resto do Estado” antes de asegurar que estas cosas demuestran que un diputado del BNG “rinde moito máis que os vintetrés que están ás ordes de Rajoy, Sánchez, Iglesias ou Rivera”.\n“Nós non nos imos preocupar de onde nos sintan nin que cargo imos ter, a nós o que nos preocupa é o noso proxecto de país, dunha Galiza en marcha e por iso é necesario que o BNG esté”, proclamó el candidato.\nPor su parte, Ana Pontón también apostó por “un tren do século XXI” frente a uno “fosilizado”, para recordar que entre Ferrol y A Coruña hay “a mesma vía que hai cen anos”, con “un dos trens máis lentos de todo o Estado”.\nLa candidata a la Xunta responsabilizó “aos diferentes gobernos que se olvidaron das comunicacións por ferrocarril para a comarca de Ferrolterra e que incumpliron todas as promesas que veñen facendo ano tras ano en campaña electoral”.\nPontón también acusó a “Rajoy e Feijóo de deixar a Ferrol sin tren de alta velocidade, a pesar da débeda histórica con esta comarca e que se devolve en forma de discriminación”, para incidir en la “falla de compromiso para invertir noutras zoas de Galicia os fondos comprometidos e todo coa complicidade do goberno da Xunta”.\nDesde el BNG se considera que la modernización del ferrocarril en Galicia ha sido “tardía e incompleta” y que “tería sido moito peor de non ter contado con diputados do BNG nas Cortes, que estiveron durante anos defendendo os nosos intereses”.\nPor esta razón, los nacionalistas, reclamaron ayer “poder ter voz no Congreso de deputados para reclamar o ferrocarril” y el derecho que tienen todos los gallegos a “ter os mesmos servizos que noutras zoas do Estado”. “Cunha inversión menor, cun bypass en Betanzos, estariamos aforrando bastante tempo”, manifestó.\nEl tren llegó ayer a Xuvia con viajeros en campaña.


María Armesto: "o humor está para contar realidades que ditas doutra maneira igual serían difíciles de soportar" - Historia de Galicia\nArte / Axenda / Destacadas / Entrevistas / Turismo\nMaría Armesto ó pé do cartel da XXXV Mostra / foto HdG\nMaría Armesto: “o humor está para contar realidades que ditas doutra maneira igual serían difíciles de soportar”\npor Íñigo Mouzo Riobó · 12 Xul, 2018\nMaría Armesto é Directora Artística da Mostra de Teatro Cómico e Festivo de Cangas, e dende finais da década de 1990 forma parte da organización. Nas súas redes defínese como Dramaturga, Directora e Feminista. Abordámola despois dunha das obras en plena rúa de Cangas, non so atende o noso medio de xeito máis que amable senón que comprobamos tamén que vive a mostra dun xeito implicado e en primeira persoa.\nComo valorarías a edición deste ano?\nComo unha edición moi plural, que é o que intentamos sempre, que haxa espectáculos dirixidos a públicos máis diversos, a públicos máis novos, a públicos máis clásicos, incluídos tema de música ou danza, son opcións que tomamos, e as valoro moi positivamente porque houbo un resultado positivo de acollida por parte do público. É un pouco a liña tamén que tratamos de traballar, tratar de non so de facer humor branco ou humor negro, que haxa un pouco comedia contemporánea, como foi A Leituga ou Loutkovistě que fan un humor máis branco, pícaro con maxia ou Pepa Plana que tamén e humor branco ou outras propostas diferentes, o obxectivo é misturar un pouco os tipos de humores e públicos, e que haxa oco para todos eles.\nÉ o que puidemos ver, hai un pouco para todos os públicos, dende propostas máis tradicionais coma a do CDG ata outras máis arriscadas ou rompedoras…\nNeste caso o CDG foi arriscada porque é unha versión de Valle Inclán, levada a día de hoxe. O esperpento está hoxe na televisión e na xente que vai exhibirse alí, así que é unha aposta un pouco distinta. Non deixa de ser comedia. É unha traxicomedia de aldea, como diría Valle Inclán, non é so comedia, é drama. Mais tamén hai outro tipo de espectáculos, e hai propostas para diferentes de públicos, porque o que temos que tentar e que haxa excelencia, como esta que vimos de ver agora [Os segredos de Mr. Stromboli] na que en realidade hai moitísimo traballo e moitísimo oficio.\nComo cres que cambiou a mostra dende que comezou vai 35 anos?\nBueno, eu non estaba vai 35 anos, pero moito porque cando empezou foi unha iniciativa dun grupo de mestres Quique Arguindei, Xosé Manuel Pazos, que hoxe é o alcalde de Cangas, Silda Alfaro, empezaron un pouco coa idea e decidiron nun momento determinado recoller ese espírito que xa tiña Cangas de facer moito carnaval, de vivir coas portas abertas da casa. O principio facíase en cines, despois fecharon os cines e o fixemos en carpas, e na rúa un ano que non había carpas. De feito Cangas foi a primeira vila de Galicia en pedir o auditorio en saír a manifestarse por el. Cambiou seguramente máis Cangas que a mostra polo menos no urbano e se cadra na xente. E seguimos a traballar na rúa, porque a xente ten que saber tamén que o teatro non é un arte do século pasado senón un xeito de transmitir, ves que cada vez que estamos na rúa o público tamén responde tamén entende.\nExpresar e transmitir co humorismo. O humor é unha forma de expresar, de transitir moi complexa…\nSi, case sempre os grandes cómicos son grandes actores dramáticos, pero ó revés non ten por que suceder. A comedia é unha forma de comunicar importante, escribir humor ben tampouco é sinxelo. Creo que é un bo texto de humor é moi complexo. E eu penso que o humor axuda porque dende sempre, dende os gregos, dende Aristóteles, a comedia está. As veces semella que é un xénero desprestixiado mais a comedia serviu sempre ós grandes escritores, a Shakespeare, a Moliere, ós grandes clásicos, para contar realidades que ditas en directo doutra maneira igual son difíciles de soportar. A min o humor salvoume na vida de mil cousas, o humor ben levado intelixente axuda a sobrelevar a vida. Eu penso que ata é curativo.\nDespois de 35 edicións, cal pensas que é o impacto que ten a Mostra tanto no ámbito do teatro como no humorismo en Galicia?\nO que pasa que non hai moitos festivais de humor en Europa e non os hai en España. Acaba de abrir Buenafuente o Singlot fai catro anos e nós fixemos un irmanamento antes de onte e un manifesto conxunto. O noso ten un gran impacto porque sinxelamente non os hai. E a nosa é unha mostra moi en consonancia coa xente desta vila, moi de vivir de cara a rúa, moi do carnaval, unha mostra moi contemporánea no sentido de que está no presente, dun humor de hoxe en día. E eu creo que este pobo o entende moi ben. Ademais o humor da nosa mostra esta moi no presente. Hai momentos nos que semella que o humor está na mira de xuízes. Hai chistes que se podían facer no Franquismo non se poden facer hoxe. Estamos un pouco nesa liña do humor a morte, do humor como defensa.\nNeste sentido dos problemas que está habendo en España coa liberdade de expresión, co humor, como ves o panorama o humorismo en España e máis en Galicia?\nOs humoristas e os cómicos en realidade están respondendo moi ben. En todos estes tempos escuros que estivemos pasando o humor seguiu estando no centro. E eu de pronto prefiro ver a cómicos que, coa súa expresión coa súa forma de transmitir, me contan mellor a realidade que algúns xornalistas. O humor está servindo para ser politicamente incorrectos que o que ten que facer. Tamén para explicar a realidade. No Singlot era parte do manifesto, pois para isto nos vale, é un arma coa que nos dotamos a xente. É coller unha idea que ten que ver co momento no que vivimos ou incluso situala noutro tempo e levala a onde o público chega. O público é intelixente, sabe ver, o pilla a primeira e responde, e cada un ten o seu humor pero en xeral co humor o público responde.\nNa mostra a muller, o feminismo xoga un papel moi importante, como ves o futuro e o papel que ocupa na nela?\nForma parte dunha realidade que está aí, na que, por exemplo, a mostra un ano a dirixiu Casilda Alfaro, unha actriz fundadora, e despois durante de 16 anos “Che” Mariño. Eu que son directora artística, despois hai un coordinador que é Salvador del Río que coordina a outro nivel. Pero creo que é algo que xurdiu de xeito orgánico, que fóramos varias as mulleres implicadas e isto fai que a sensibilidade co tema xurdira. Non pensábamos en feminismo, eu son feminista dende pequena, pero simplemente creamos un espazo no que as mulleres xa están e están tomando decisión. Eu entrei en 1998 e propuxen xa dende o primeiro momento que fora unha mostra paritaria, e aínda que sempre hai reticencias, as cousas acabaron por funcionar. Comezaron as xornadas de Mulleres en Acción, se empezaron a traer mulleres, pero hoxe é moito máis fácil, hoxe hai moitas máis producións de mulleres que son verdadeiramente de excelencia.\nMais, aínda así non debe ser sinxelo…\nCase sempre é complicado, agora hai produtoras que apostan polas mulleres. Pero incluso dende un punto de vista interesado, as produtoras de televisión ou de teatro estanse por fin a dar conta de que as mulleres son as grandes consumidoras da arte, ven que hai un un público obxectivo ó que dirixirse, aínda que so sexa por rendabilizalo, por sacar diñeiro. E o contexto cambiou si, porque hai máis proxectos, hai máis mulleres traballando, máis directoras e é moi importante que as haxa porque así hai un punto de vista diferente, hai máis mulleres no escenario. Hai datos moi tristes como que a penas hai personaxes femininos nos textos contemporáneos do teatro. Os personaxes femininos están o servizo do amor ou da maternidade, pero non personaxes reais coma ti ou coma min, eu non me vexo reflectida. Pero mellorou moito a cousa e eu sempre son optimista, hai que axudar a que haxa producións e premios, e que cada vez sexa máis fácil.\nTemas: CangasConcello de CangasMaría ArmestoMostra de Teatro Cómico e Festivo de CangasO MorrazoQuique ArguindeiSilda AlfaroSinglotXosé Manuel Pazos\nMoaña recuperará a Torre de Meira, a fortaleza sobre a ría de Vigo derrubada polos Irmandiños\nOutra Semana Santa, a de Cangas, declarada festa de interese turístico de Galicia\nSeguinte Un erro co Carbono-14 podería desenmascarar o xacemento realmente máis antigo de Galicia\nAnterior Borborás lémbrase dos lavadoiros como elemento patrimonial e rehabilitará cinco


Gondomar organiza obradoiros prácticos para mellorar a busca de emprego - ValmiñorTV\nInicioGALEGOGondomar organiza obradoiros prácticos para mellorar a busca de emprego\nO Concello de Gondomar organiza obradoiros prácticos destinados a achegar aos veciños á realidade do mercado laboral actual, proporcionando información útil para a busca efectiva de emprego que permita diferenciarse do resto dos candidatos nun proceso de selección.\nPoñeranse en marcha oito obradoiros prácticos, que permitirán obter as ferramentas necesarias para manexarse con éxito no actual mercado laboral.\n1. Aprende a diferenciarte e destacar entre o resto dos candidatos.\n2. Claves para triunfar nas entrevistas de traballo.\n3. Apps e uso do móbil na busca de emprego.\n4. Currículo tradicional fronte currículo de impacto.\n5. Marca persoal e busca de emprego.\n6. O poder do Networking: traballa a túa rede de contactos.\n7. Redes sociais para a busca de Emprego I.\n8. Redes sociais para a busca de Emprego II.\nOs obradoiros terán lugar entre abril e xullo, no CDL ás 10:00 da mañá, e serán gratuítos para os asistentes. As persoas interesadas deberán cubrir unha solicitude que terán á súa disposición no Centro de Desenvolvemento Local do Concello. Terán prioridade os empadroados en Gondomar e os desempregados inscritos na oficina do INEM. Máis información no teléfono 986 384 020 ou no correo emprego@concellodegondomar.com.


Fisterra acollerá do 15 ao 17 de xuño o Fisterra Blues Experience, un festival que regresa a esta vila logo dunha exitosa primeira edición en 2017 na que a natureza, o patrimonio e a gastronomía se uniron ao blues. E volve con intención de consolidarse no panorama festivaleiro galego, con máis música, máis actividades e un día máis de festival.\nUnha das presenzas máis destacadas é a de Corey Harris, o guitarrista de Denver que está considerado como un dos bluesman máis influíntes da actualidade. Harris, que tamén é antropólogo, recuperou o blues do Delta e en colaborado con Wilco, Billy Bragg, B.B. King ou Tracy Chapman, entre outros, e protagonizou un episodio dirixido por Martin Scorsese da miniserie documental “The Blues”. Grazas á súa variedade de influencias desde a raíz do blues ata a súa fusión con outros ritmos e sons, Harris labrouse unha sólida reputación como un dos músicos máis importantes de blues da actualidade, tanto entre os máis puristas como entre os máis aperturistas.\nNesta edición haberá máis bandas (dez), con máis presenza feminina e abríndose a novos estilos emparentados co blues, como o swing, o soul ou o rhythm and blues (R&B). De aí a presenza de grupos galegos como The Lákazans, que veñen de presentar o seu terceiro disco, ‘Sandwina’, Carla Green & The Demons, e Os Bregadiers, unha banda de rúa que tira de recursos do swing e do soul.\nO blues europeo está tamén ben representado por Chris Kramer, un harmonicista alemán que incorpora o beatbox á súa aposta en formato trío. E a escena madrileña volve ter unha forte presenza: desde Edu BigHands, que se presenta en dúo co pianista vasco Paul San Martín; ata a Seydel Harp Attack; pasando por The Trashtoes e a Fisterra House Band, a banda residente do festival. Pola banda catalana chegan Wax & Boogie, que mesturan blues, R&B e boogie woogie.\nA segunda edición deste Fisterra Blues Experience está organizada polo Concello de Fisterra, coa colaboración da Deputación da Coruña, e co patrocinio da cervexeira Mahou.


O PP asegúrase o control de RTVE e abre a porta á fin das autonómicas - Praza Pública\nO PP asegúrase o control de RTVE e abre a porta á fin das autonómicas\nvenres 20, abril 2012\nSantamaría, con Wert e Mato, tras o Consello de Ministros © Goberno de España\nEn febreiro de 2004 o daquela candidato á presidencia do Goberno central polo PSOE, José Luis Rodríguez Zapatero, realizaba un inusual anuncio. O líder socialista anunciaba que o seu partido aparcaba as propostas que viña defendendo para reformar os medios públicos de comunicación e, no seu lugar, asumiría un plan de reestruturación elaborado polo que daquela se deu en chamar "comité de sabios", un grupo de persoas procedentes do mundo da universidade, da política e da comunicación que deseñarían un novo modelo para Radio Televisión Española. "Rematou a televisión de partido e que os partidos utilicen os medios de comunicación públicos no seu proveito", proclamaba o aspirante á Moncloa. Mes e medio despois o PSOE gañaba as eleccións xerais e a nova vicepresidenta, Teresa Fernández de la Vega, pronunciaba unhas verbas semellantes ao anunciar o nome de Carmen Cafarell, directora de transición para a RTVE ata que se elaborase unha nova lei baseada no informe dos sabios. Esa norma chegaría en 2007 e con ela a Corporación RTVE, un cambio empresarial pero tamén informativo que, segundo teñen recoñecido numerosas instancias profesionais españolas e internacionais, incrementou notablemente a súa "calidade" e "pluralidade". Un modelo televisivo e radiofónico que o Consello de Ministros deste venres apostou por comezar a mudar.\nA lei de 2007 incorporaba moitos preceptos novidosos para a nova RTVE, como a creación de consellos de informativos ou outros mecanismos de control interno. Pero os cimentos da casa estaban na fin da designación gobernamental dos seus máximos responsables. A clave estaba no artigo 11 da lei, no que se establecía a elección do Consello de Administración do ente. Tería doce membros, catro escollidos polo Senado e oito polo Congreso, dos que dous representarían "os sindicatos máis representativos a nivel estatal". De entre eses doce conselleiros, a Cámara Baixa designaría o presidente ou presidenta da Corporación, "tal designación requerirá unha maioría de dous terzos da Cámara". Esta norma obrigaba, na práctica, a que o Goberno de Zapatero acadase un amplo consenso, máis aínda tendo en conta que os socialistas gobernaban en minoría.\nO PP converte en norma a excepción da lei de 2007 e asegúrase poder designar a quen considere oportuno para dirixir os medios públicos\nAquela normativa só incorporaba unha excepción. A primeira designación do novo cadro directivo poderíase designar por maioría absoluta "se non se alcanzasen" os dous terzos, o que en calquera caso obrigaba tamén o gabinete de Zapatero a pactar. É precisamente este precepto ao que se aferra o actual Goberno para mudar a lei. A vicepresidenta do Executivo central, Soraya Sáenz de Santamaría, apóiase nos supostos "graves problemas de xestión" de RTVE para converter en norma o que era excepción. A nova regulamentación permitirá que, en calquera caso, a presidencia dos medios públicos se renove por maioría absoluta, o que coa actual composición do Congreso equivale a que o PP poderá designar a quen considere oportuno para gobernar Televisión Española e Radio Nacional de España. "Se en 2006 isto non supuña un golpe institucional, no ano 2012 tampouco", argumenta Sáenz de Santamaría, que insiste en que o gabinete de Mariano Rajoy non está a impoñer a fin da pluralidade no ente, senón a aplicar o "desbloqueo" que supón que a súa presidencia estea vacante. A reforma trae ademais consigo "austeridade", salienta. Os conselleiros pasan de 12 a 9 e só o titular da presidencia terá dedicación exclusiva.\nAutonómicas privadas, inexistentes ou con contas axustadas ao milímetro\nAs autonómicas poderán privatizar todos os seus programas, "incluídos os informativos"\nPero esta non é a única reforma en materia de medios públicos aprobada polo Consello de Ministros. No mesmo movemento político dálle tamén luz verde ao que viña sendo unha reclamación dos sectores máis conservadores dentro do PP: a posibilidade de privatizar as televisións autonómicas ou directamente, de facelas desaparecer. Esta decisión farase efectiva a través da reforma da Lei Xeral de Comunicación Audiovisual, que a vicepresidenta define como "lei sobre flexibilización dos modos de xestión das televisións autonómicas". A modificación, que se tramitará pola vía de urxencia, permitirá que as autonomías con canles propias se poidan desfacer delas, "convocando os correspondentes concursos para a adxudicación de licenzas privadas". Se deciden mantelas, o que o Goberno define como "xestión directa" inclúe tamén a posibilidade de ceder "total ou parcialmente a terceiros a produción e edición de toda a súa programación". "Incluídos os servizos informativos", especifica.\nCal será a repercusión desta norma en Galicia? Durante os últimos meses diversos responsables do PPdeG e da Xunta veñen insistindo en que a súa intención non pasa por privatizar a CRTVG, actualmente inmersa nun proceso de conversión en corporación en virtude da lei pactada polos populares co PSdeG o pasado ano. Non obstante, as modificacións que chegan de Madrid obrigarán aos medios públicos galegos a aplicar cambios que non son menores. As autonomías que decidan seguir adiante coas súas televisións e radios verán como se lles "impoñen unha serie de obrigas de carácter financeiro" que se resumen nun obrigado "equilibrio financeiro", isto é, non poden ter ningunha caste de déficit.\nA TVG tiña no peche de 2011 uns 3,6 millóns de débeda e o seu director xeral asegura que logrará o "equilibrio orzamentario"\nNo caso da CRTVG o seu director xeral, Alfonso Sánchez Izquierdo, aseguraba no Parlamento hai apenas dous meses que a compañía se atopa moi próxima ao "equilibrio orzamentario", con apenas 3,6 millóns de euros de débedas ao peche do exercicio económico de 2011. "Estes tres millóns nunha empresa con 118 millóns, significa que estamos nos básicos para operacións correntes de financiamento dos pagamentos ordinarios do ente público, ou dito doutro xeito, significan que na práctica a política de endebedamento é agora inexistente na CRTVG", explicaba. Así e todo, xa daquela Sánchez Izquierdo advertía do, ao seu xuízo, excesivo peso dos gastos de persoal nas contas do ente público, o que fai incrementar os temores dos seus profesionais.\nNeste contexto, todo semella indicar que as novas reformas do Goberno central mudarán radicalmente o panorama do Estado no que a medios de comunicación públicos se refire. Na mesma reunión gobernamental o gabinete presidido por Mariano Rajoy anunciou tamén o cumprimento dunha das súas promesas de campaña: as radios poderán volver retransmitir partidos de fútbol dende o interior dos estadios.\nTraballadores da TVG no plató do Telexornal © CRTVG\nAna Pastor entrevista a Feijóo en TVE © TVE\nMáis sobre audiovisual galego\nO PP evita ratificar no Parlamento o carácter público da CRTVG porque xa é "evidente"\nmércores 23, maio 2012\nOs conservadores desbotan unha proposición do BNG para rexeitar o proxecto de lei no que o Goberno central abre a porta a privatizar as canles autonómicas de radio e televisión\nO audiovisual reivindícase como “estratéxico” e reclama as axudas ao talento nuns Mestre Mateo moi repartidos\nA reivindicación do audiovisual como sector estratéxico, a esixencia de que a Agadic convoque as axudas ao talento e a unidade profesional ante a crise foron os lemas constantes nunha gala dos Mestre Mateo que, na súa décima edición, quedou sen un claro triunfador ao repartir os premios de forma case democrática. Doentes e Engurras, con cinco galardóns; Matalobos, con catro, e Tralas luces e Emilia Pardo Bazán. A Condesa Rebelde, con tres, foron as producións máis galardoadas.


Linguaxe de programación > Python\n1. autoblog - multilingual SSHed local blog\n2. Random Folder - Producto para o servidor de aplicacións web Zope que selecciona un elemento aleatoriamente entre os seus contidos.\n3. ColorCombinate - ColorCombinate e unha libraria e un aplicativo que implementa esa libraria, para crear, manter e gardar combinacións de cores, según a teoria da cor de Johaness Itenn. A libraria utiliza a licenza LGPL, e esta creada en C coas librarias GTK+2.\n5. Proyecto Uni - Esta ferramenta web creouse para axudar aos futuros estudantes do sistema universitario galego (SUG) a decidir que titulación estudar das ofertadas neste sistema.\nRexistrado: 10-04-2016 23:04\n7. Catenae, REDD e Ancoris - Catenae é unha libraría que permite construír sistemas modulares de procesamento en tempo real. REDD é un sistema para a detección temperá depresión en Reddit. Ancoris é un xestor de recursos para clústers. GitHub: https://pastebin.com/Ju32RDe2


Doce establecementos hostaleiros participan nun novo Caldelas Tapas - Pontevedra Viva\nCata do xurado do Caldelas Tapas\nDoce establecementos hostaleiros participan nun novo Caldelas Tapas\nMartes 2 de Xullo, 2019 ás 11:10 do Martes 2 de Xullo, 2019\nUn total de 12 locais de hostalería participan nunha nova edición do certame Caldelas Tapas, un evento que supón un movemento dunhas 10.000 tapas vendidas cada ano. Comezará este venres, día 5 de xullo, e repetirá os días 19, 26 e, finalmente, o 2 de agosto. Tan só faltará o 12 de xullo pola coincidencia coa Festa Gastronómica do Emigrante.\nOs participantes deste ano son O Recanto (Sabores da ría), Tapería Klimbim (Alemanas), Pastelería Acuña (Bocado campestre), Cervexaría Alameda (Verano en la plaza), Verdugolandia (Solomillo a mi manera), Restaurante 501 (Caballitos de mar en su medio), La Terracita (Volcán de sabor), Tapería Victoria (Capricho galego), Asador del Chavo (Diamante negro), Albergue Jamarte (Rollito 3.0), La Tribu (Tosta de marisco) e Bar Parada (Calamar San Juan).\nO Concello xa dispón do cartel con todas as tapas a concurso, que se colocará na porta dos establecementos participantes, así como no comercio local e nos puntos informativos.\nO primeiro paso do certame foi a cata por parte do xurado profesional que determina o establecemento gañador. Este ano o xurado estivo presidido por Xosé Cannas (Pepe Vieira), cociñeiro cunha estrela Michelín e que rexenta o seu restaurante en Raxó.\nAo seu lado estiveron Sergio Orge (varias veces gañador do concurso de tapas de Galicia e actualmente xerente do restaurante A Eira, de Barro) e Conchi Amoedo, reposteira local responsable de Pica e Peca.\nO fallo do xurado, unha vez valoradas as tapas, quedou depositado nun sobre lacrado que será aberto a principios de agosto nun acto público.\nO xurado valorou especialmente a calidade das propostas gastronómicas dos concursantes e salientou tamén a abundancia das tapas, que se venderán ao prezo de 1,50 euros, bebida á parte e que, nesta ocasión, veñen co marisco como protagonista.


Galicia Confidencial (GC) - Información sobre Escolas unitarias\nO Goberno galego vén de impulsar unha declaración con 97 concellos para pedir que os fondos europeos procuren "un rural forte" mentres agroman as denuncias de recortes en escolas unitarias.\nA Xunta pechará dúas novas escolas unitarias o vindeiro curso\nDi que non teñen os seis alumnos necesarios, aínda que os centros da Luaña, en Brión, e Comiáns, na Laracha, teñen cinco nenos matriculados.\nFalan as ANPAS: "Ao pechar unha escola, o goberno demostra o seu fracaso e a súa incapacidade"\nA Confederación de Anpas Galegas vén de emitir un comunicado no que denuncia o peche das escolas rurais. Apela a unha "organización territorial do País que responda ao aproveitamento da nosa realidade cultural" e critica que a eliminación de escolas se rexa por "criterios de economía miserable e pouco profesional". Entre outros moitos casos, Portocubelo e O Viso (Carnota) veñen de perder as súas dúas escolas.


Diferenzas entre revisións de «Sarrià» - Wikipedia, a enciclopedia libre\nDiferenzas entre revisións de «Sarrià»\nRevisión como estaba o 16 de xuño de 2012 ás 19:20\nRevisión como estaba o 27 de maio de 2012 ás 23:37 (editar)\nRevisión como estaba o 16 de xuño de 2012 ás 19:20 (editar) (desfacer)\n[[Ficheiro:Sarria Seu Districte.JPG|200px|thumbminiatura|A antiga Casa da Vila de Sarrià]]\n'''Sarrià''' é un barrio do distrito de [[Sarrià-Sant Gervasi]] da cidade de [[Barcelona]]. Sarrià foi a vila principal do antigo municipio de Sarrià que ademais da vila de Sarrià incluía o sector de [[Pedralbes]] e [[les Tres Torres]] pero que furon urbanizados moito máis tarde que o pobo de Sarrià. Finalmente, en [] foi o último dos pobos circundantes a Barcelona en ser anexionado. Os primeiros datos por escrito que se conservan da vila son do [[século X]].\nAlgúns sectores de Sarrià son: Sarrià Vell, Santa Amèlia, Can Ponsic-Caputxins, Sagrat Cor-Can Caralleu e Can Pomaret-Peu del Funicular. Inicialmente o pobo foi unha zona dedicada ao sector agrícola, especialmente [[vinícola]] pero máis tarde atraeu a familias acomodadas.\n[[Ficheiro:Plaça de Sarrià.jpg|esquerda|thumbminiatura|300px|A Plaça de Sarrià]]\nDestaca a igrexa de Sant Vicenç de Sarrià e dous colexios, o das Teresianas, de estilo [[modernismo|modernista]] e de Sant Ignasi-Sarriá, de estilo neogótico inglés, da [[Compañía de Jesús]]. A igrexa de Sarrià, da que existen documentos que acreditan a súa existencia desde o ano [], está dedicada a [[San Vicente]] e foi reedificada en []. En [] o mestre Josep Mas construíu o edificio actual de estilo [[neoclásico]]. A praza de Sarrià, situada diante da igrexa, foi o [[cemiterio]] do pobo ata [].\nTraído desde «https://gl.wikipedia.org/wiki/Especial:MobileDiff/2460034»


IV Panel de Marketing de Galicia - Markea - Asociación Galega de Marketing\nNo mes de marzo presentamos o IV Panel de Marketing Galicia, grazas á colaboración de Avante, iuni e Markea. Este panel xurdiu no ano 2014 co obxetivo de analizar o comportamento dos departamentos e directores de marketing da nosa terra, como explicou o noso presidente Xosé Luis Reza.\nXose Luis Reza, presidente de Markea\nAntes de presentar os resultados do estudo tivemos a oportunidade de escoitar a Xose Manuel Merelles, dirCom da Axencia de Turismo de Galicia, e a Vilma Otero, directora de Marketing de Cenor. Contáronos de como co seu traballo fan que o marketing e a comunicación en Galicia gocen da mellor saúde posible, aportando o seu granciño de area.\nXose Manuel Merelles, Axencia de Turismo de Galicia\nVilma Otero, Cenor\nPresentación do Panel\nBeatriz Pereira, CEO de iuni, comezou contándonos os obxetivos deste panel no que participaron 50 Directores de Marketing e Comunicación das principais empresas de Galicia, aos que agradeceu a súa colaboración. Buscábase coñecer:\n– A percepción da situación actual do sector en España e Galicia\n– A organización e estrutura dos departamentos de marketing\n– As actividades de marketing realizadas en 2018 e as previstas para o 2019\n– A inversión realizada en medios en 2018 e a prevista para 2019\n– As mellores campañas publicitarias e accións de marketing galego\nBea foi desgranando pasiño a pasiño os datos acadados, para rematar coas seguintes conclusións:\nPercepción dunha situación de estabilidade e previsións optimistas, sobre todo en Galicia fronte á situación nacional.\nA actividade de marketing máis relevante segue a ser o lanzamento de novos produtos, seguido da investigación de mercados, implantación en novos mercados e creación de marcas.\nCon respeto a anterior edición do panel (2016), as actividades de marketing que máis creceron foron: a creación de novos formatos de presentación de produto, a creación ou modificación de marcas, etc. que ademais foron decisións que na súa maioría partiron de departamentos de marketing.\nPara 2019 espérase un aumento de inversión en case todos os formatos online.\nAs mellores campañas de 2018, segundo os marketeros galegos foron, nesta orde:\n“Una historia diferente” – Estrella Galicia\n“Sin bigote, Vicente no es del Bosque” – Pescanova\n“Tenemos que vernos más” – Ruavieja\n“Dentro de nós” – Abanca\n“Bacalao islandés con acento gallego” – Froitomar\nSe queredes ver o estudo ao completo, facede clic aquí\nprevious post: Markea cos empresarios vigueses\nnext post: O uso do galego no marketing e a comunicación


Asignatura (*) Métodos e recursos de investigación literario-cultural no ámbito anglófono Código 613505114\nDescrición xeral OBXECTIVOS: Ensinar ao estudiantado os obxectivos e métodos da investigación literaria e cultural na área de humanidades. Familiarizar ao estudantado cos métodos de procura de información sobre temas de investigación literaria e cultural en inglés. Informar ao estudantado sobre as tendencias dentro do ámbito académico anglosaxón en relación coa investigación literaria e cultural. Axudar aos estudantado a distinguir na práctica diferentes actividades de investigación, co fin de preparalos como profesionais do mundo académico no campo literario e cultural en inglés. Xerar a aprendizaxe autónoma dos/as alumnos/as, pedíndolles que analicen textos, preparen presentacións e debates e escriban resumos, recensións e ensaios, seguindo as instrucións dadas en clase e en titorías.


BEBA, CAMPIÓN DO “TORNEO INTERPARROQUIAL” DE NADAL DE MAZARICOS, (Información i escolma de fotos).. – Piratas de Muxia\nBEBA, CAMPIÓN DO “TORNEO INTERPARROQUIAL” DE NADAL DE MAZARICOS, (Información i escolma de fotos)..\nin Escolmas, Outros deportes\nBeba, campión do torneo por 3ª vez.\nComa cada ano nestas datas do Nadal celébrase na Picota, (Mazaricos) o “Torneo Interparroquial de Mazaricos”, un torneo que se desenrola no Nadal e fin de ano e do que coma sempre o noso colaborador, Jorge Villar “Gorrión”, tráenos toda a información e fotos do mesmo.\nEste ano o Tabula da parroquia de Beba foi o campión, e ademáis o seu xogador Ferreiro, con 7 goles foi o máximo goleador do torneo, que unha vez máis gozou dun gran ambente no pavillón da Picota.\nLamentar a lesión de Carreira, que xogaba co Cives e que como nos día Jorge Villar “Gorrión” é : “Un rapáz que loita por Mazaricos, levando o ximnasio da Picota e sempre axudando nas actividades deportivas”, e o cal tanto dende tódolos equipos e orgañizadores coma nós mesmos lle deseamos unhapronta e satisfactoria recuperación.\n“TORNEO INTERPARROQUIAL DE MAZARICOS\n3 grupos de 3, pasaban os 3 primeiros e o mellor segundo.\nCorzón 4-3 San Cosme\nCives. 7-3 Corzón\nSan Cosme 1-4 Cives\n1° Cives. 6 puntos\n2° Corzón 3 puntos\n3° San Cosme 0 puntos\nBaos 3-1 Arcos\nMazaricos 1-11 Baos\nArcos 3-6 Mazaricos\n1°Baos 6 puntos\n2° Mazaricos 3 puntos\n3° Arcos 0 puntos\nAsenso 2-3 Coiro\nBeba 10-2 Asenso\nCoiro 2-3 Beba\n1° Beba 6 puntos\n2° Coiro 3 puntos\n3° Asenso 0 puntos\nCoiro 3° clasificado o vencer a os Vaos por 3 a 1\nCives 2° clasificado\nMonteagudo entrega o segundo premio a Molinos do equipo de Cives, compañeiros no fútbol sala.\nMonteagudo entrega o trofeo de 3° clasificado a Carreira de Coiro.\nJorge Villar, conselleiro de deportes, entrega a Tabula do Beba o trofeo de 1° clasificado.\nO equipo de fútbol sala de Mazaricos sorteou\nunha equipación e unhas botellas.\n-Fotos e Texto : Jorge Villar “Gorrión”.\n1ª Galicia veteranos 3a da Costa A nosa terra Atletismo Depor-News Depor-News División honor veteranos Federacion galega Fútbol base Fútbol da Costa Fútbol femenino Fútbol sala-base Hockey Liga da Costa Outros deportes Piragüismo Pirata News


O coronavirus faime dicir unha vez máis: 'Pobre da que lle toque' - Pontevedra Viva\nHai unha semana, cando o estado de alarma por mor do coronavirus era ainda unha posibilidade, desde Si, hai saída xa expresamos o noso temor polo que isto, de chegar a confirmarse, implicaría para as vítimas de violencia de xénero que se verían obrigadas a convivir co seu agresor as 24 horas do día, e con escasas posibilidades,ou incluso ningunha, de pedir axuda no caso, máis que probable, de precisala.\nAlertamos tamén de que, en moitos deses fogares, ou, mellor dito, domicilios, porque non se lle pode chamar fogar a ningún sitio onde o terror impera, viven menores, nenas e nenos que van sufrir este confinamento coa compaña do medo, medo daquel que se supón tería que protexelos, agarimalos, facilitarlles estes momentos de incerteza, e quen sabe se tamén co perigo para as súas vidas.\nComprobamos, con asombro e con indignación,como ninguén, desde eido ningún,semellaba ter esta circunstancia en conta, e tivo que pasar ainda a fin de semana para que o goberno se pronunciara. Un goberno que, coma sempre, chega tarde, e, lamentamos dicilo, mal, amosando, unha vez máis, o seu total descoñecemento do inferno real que as vítimas da violencia de xénero, e seus fillos, sofren.\nDesde ese goberno noso, que prometía toda unha batería de medidas cando tomou posesión, anunciaron unha serie de actuacións que se levarían a cabo "nos próximos días", co cal xa nos deixan ben claro que descoñecen o máis elemental, que a violencia machista non admite esperas, que hai que actuar XA, que cada minuto, cada segundo, contan, e que moitas mulleres levaban xa máis de 48 horas pechadas co seu maltratador.\nSomos conscientes, por suposto, de que hai situacións na vida que non son previsibles, e que o coronavirus foi unha delas, ou iso nos fixeron crer, e que nos colleu a todos, goberno incluido, por sorpresa, pero, aínda así, cando se trata de algo tan grave como a violencia machista, non hai lugar á improvisación, porque moitas vidas poden pagar un precio demasiado caro por ela.\nEntre esas actuacións, falaron, por mencionar algunha, dun sistema de mensaxería instantánea, por mor do cal a vítima podería solicitar de inmediato a axuda da Policía.\nMal imos, cando semellan descoñecer que se hai algo común a todos e cada un dos maltratadores é o control férreo dos teléfonos das súas parellas, e mesmo chegar a quitarllo, algo que é case seguro nun caso como o que estamos a vivir.\nNon é soamente que elas non poidan chamar. É que mesmo os que estamos habitualmente en contacto con elas e lles facemos un seguimento o máis estreito posible non podemos chamalas, nin escribirlles, porque correr o risco de que a súa parella vira a nosa chamada, ou a nosa mensaxe, podería traer consecuencias fatais para elas.\nO mesmo podemos dicir en canto aos teléfonos de contacto que facilitaron.\nTan difícil é de entender que o primeiro que vai tentar o maltratador é quitarlle calquera dispositivo que lle permita establecer contacto para pedir axuda?\nDixeron tamén desde o Goberno que lles pediran un listado dos seus recursos e servizos a todas as comunidades autónomas para garantir que o 016 funcionara correctamente... Ainda non o tiñan claro?\nPor outra banda, aseguran que todos os servizos destinados a axudalas van seguir funcionando ao cen por cen, e que mesmo se reforzarán, por se algunha delas precisara, por exemplo, ser aloxada nun piso de acollida, algo moi bo, sen dúbida algunha, pero que sigue sen solucionar o básico e fundamental, como piden axuda?\nO mesmo se pode dicir en canto a atención psicolóxica que se lles ofrece neses números telefónicos.\nEvidentemente, esa axuda é moi importante, pero agora mesmo non é prioritaria.\nA prioridade e tentar salvarlles a vida, polo que, de ter a posibilidade de facer unha chamada QUE SEXA Á POLICÍA! Non hai tempo que perder, e son os únicos que poden acudir de inmediato.\nE que dicir deses consellos que algún medio recolleu, facilitados, segundo din, por expertas?\nNo primeiro deles dínlles que non se queden a soas co seu agresor....E se viven so con el?\nSen esquecer o feito de que, descoñezo as dimensións das vivendas desas expertas, pero as da maioría dos mortais non dan para illarse da persoa coa que convives.\nTamén lles recomendan evitar o conflito co maltratador, e non responderlle con berros ou ameazas veladas......Cústame seguir! Realmente teñen nin a máis leve idea do pánico que sinte, sentimos, unha muller nesas circunstancias?\nE que, aínda por riba de ter a súa vida pendente dun fío, teñen que responsabilizarse de non alterar a fera? É, sinxelamente indignante.\nDinlles que procuren ter sempre un teléfono a man. Máis do mesmo!\nÉ un paradoxo que, sendo expertas, tampouco elas teñan en conta que quitarlles o teléfono será das primeiras cousas que fagan os seus verdugos para asegurarse de que non poidan pedir axuda.\nE se hai un consello que me removeu aínda máis, foi o de que procuren que a agresión, no caso de producirse, non sexa na cociña, polo utensilios que adoita haber nela, como coitelos, por exemplo.\nPois miren vostedes, señoras expertas, que o serán non o dubido, eu fun unha das agredidas na cociña, previamente a ser arrastrada polo resto da casa, iso si, porque, saben que? As agresións, as malleiras, non se programan, e eu, coma tantas outras mulleres, xa tiña a aquel malnacido enriba de min antes de que puidera, sequera, decatarme da súa presenza.\nNon houbo un aviso, nada que fixera sospeitar a agresión que case me custou a vida.\nSaben realmente do que están a falar?\nE din que todos estos consellos son para previr, controlar e minimizar as consecuencias negativas que esta situación de confinamento poderían ter nas súas vidas...\nSe non fose porque as circuntancias son realmente tráxicas, sería para rir ata as bágoas, porque isto semella ser un chiste malo, pero un chiste que se pode cobrar vidas.\nPor iso, desde Si, hai saída, e por enésima vez nestes días, non podemos máis que apelar, de novo, aos Corpos e Forzas de Seguridade do Estado, e pedirlles que extremen o seguimento, e as comunidades de veciños, fundamentais, que ante a mínima sospeita de que se poida estar a producir unha situación de violencia de xénero, dean a voz de alarma e non dubiden en chamar a Policía.\nQue non o ignoren, por favor, porque algo tan sinxelo como unha chamada telefónica pode salvar unha vida.\nPor favor, non deixedes de facelo, porque, como podedes comprobar, a día de hoxe, por mor do coronavirus, igual que sempre, no que atinxe a violencia de xénero, pobre da que lle toca!